2.1. ปัจจัยความเสี่ยง

      

1.  การกีดกันทางการค้า

ปัจจุบันบรรดาผู้นำเข้าทุกประเทศได้ออกมาตรการ การกีดกันทางการค้าเพื่อลดการนำเข้าสินค้าและ

จากประเทศไทยได้ถูกตัดสิทธิ GSP(GENERALIZED SYSTEM OF PREFERENCE)จากสหภาพยุโรป ตั้งแต่ปี พ.ศ. 2542 เป็นต้นไป จะทำให้ผู้นำเข้าสหภาพยุโรป ที่สั่งซื้อสินค้าอาหารทะเลจากประเทศไทย จะต้องเสียภาษีในอัตราที่สูงกว่า จากการนำเข้าจากประเทศอื่นๆ เช่น อินเดีย, เวียดนาม,มาเลเซีย ซึ่งเป็นประเทศคู่แข่งขันกับประเทศไทยโดยตรง เนื่องจากตลาดหลักของบริษัทฯ คือ ตลาดยุโรปเพราะฉะนั้นการที่ประเทศไทยถูกตัด GSP จึงเป็นความเสี่ยงตัวหนึ่งที่จะเกิดขึ้นกับบริษัทฯ เพราะว่ายอดขายในปี 2544 และ2543 ของบริษัทฯ มากกว่า 70% ไป ยังตลาดยุโรป และหากมีมาตรการกีดกันทางการค้าจากตลาดยุโรปมากขึ้นกว่านี้ อาจจะทำให้บริษัทต้องหันไปพึ่งตลาดอื่นทดแทน ซึ่งอาจจะต้องใช้เวลาในการปรับตัวอยู่บ้าง และช่วงเวลาดังกล่าวนี้ อาจจะทำให้มีผลกระทบกับผลการดำเนินงานของบริษัทฯ อยู่บ้างพอสมควร

มาตรการรองรับความเสี่ยง

ปัจจุบันทางบริษัทฯ ได้มีการกระจายความเสี่ยงโดยการเพิ่มสัดส่วนการขายไปยังตลาดอื่นให้มากขึ้น
เช่น ตลาดญี่ปุ่น, เกาหลี และอื่นๆ

2.  วัตถุดิบ

ในช่วงหลายปีที่ผ่านมา ได้มีการเพิ่มขึ้นของโรงงานผลิตอาหารทะเลแช่แข็ง
และโรงงานอาหารทะเลกระป๋องกันมาก
ทำให้ปัจจุบันนี้ปริมาณวัตถุดิบที่มีอยุ่ในประเทศไทยไม่ว่าจะมาจากทางทะเล หรือจากการเลี้ยงกุ้ง
ไม่เพียงพอกับจำนวนโรงงานที่มีอยู่ทำให้มีการแข่งขันกันซื้อวัตถุดิบกันอย่างสูง
ส่งผลกระทบถึงต้นทุนของวัตถุดิบที่สูงกว่าความเป็นจริง (ราคาขาย) อยู่ตลอดเวลา ซึ่งปัจจุบันนี้ได้มี
บริษัทบางแห่งนำเข้าวัตถุดิบ จากประเทศอื่นๆ เข้ามาผลิตในโรงงานในประเทศไทยแล้ว
หากวัตถุดิบในประเทศไทยที่หามาได้ในปัจจุบันมีแนวโน้มน้อยลงเรื่อย ๆ
ก็จะเป็นความเสี่ยงอันหนึ่งที่จะต้องมาพิจารณาและหากมีการขาดแคลนวัตถุดิบถึงขั้นรุนแรง
อาจจะส่งผลกระทบต่อการดำเนินงานของบริษัทฯ เป็นอย่างมาก เพราะอาจจะต้องนำเข้าวัตถุดิบ
ซึ่งทำให้ต้นทุนการขนส่งเพิ่มขึ้น และยังมีความเสี่ยงกับอัตราแลกเปลี่ยนอีกด้วย

  มาตรการรองรับความเสี่ยง

ปัจจุบันทางบริษัทฯ ได้เริ่มมีการนำเข้าวัตถุดิบจากต่างประเทศบ้างแล้ว และยังมีการเพิ่มห้องเย็นไว้เก็บ

วัตถุดิบในช่วงที่มีปริมาณออกมามาก เพื่อไว้ผลิตในช่วงที่วัตถุดิบขาดแคลน

3.  อัตราแลกเปลี่ยน

  จากการที่ประเทศไทยได้ประกาศเปลี่ยนแปลงระบบอัตราแลกเปลี่ยนมาเป็นแบบลอยตัว ตั้งแต่วันที่
  2 กรกฎาคม 2540 ทำให้อัตราแลกเปลี่ยนระหว่างเงินบาทกับเงินสกุลต่างประเทศ
  มีผลกับรายรับของบริษัทฯเป็นอย่างมาก เพราะบริษัทฯ
  มีรายได้จากการส่งออกเป็นเงินสกุลดอลล่าร์สหรัฐอเมริกาเกือบ 100%
  และต้องมาแปลงค่าเป็นเงินบาทตามอัตราแลกเปลี่ยนของแต่ละวันที่เกิดขึ้น ณ วันที่
  จะต้องทำการแลกเปลี่ยนเงินอัตราแลกเปลี่ยนก็เป็นปัจจัยความเสี่ยงอีกปัจจัยหนึ่งสำหรับบริษัทฯ
  เพราะอัตราแลกเปลี่ยนมีการเปลี่ยนแปลงตลอดเวลา
  อัตราแลกเปลี่ยนของเงินบาทยิ่งแข็งค่าเท่าไรก็ยังจะทำให้การส่งออก
  เป็นไปด้วยความลำบากมากยิ่งขึ้น

  มาตรการรองรับความเสี่ยง

  ทางบริษัทฯ ได้ทำการลดความเสี่ยงที่เกิดขึ้นในการเปลี่ยนแปลงของอัตราแลกเปลี่ยน โดยการทำ
  FORWARD EXCHANGE CONTRACT
  ตามสภาวะความผันผวนของอัตราแลกเปลี่ยนในแต่ละช่วงเวลา

4.  ภาระหนี้สิน

ปัจจุบันทางบริษัทฯ มีภาวะหนี้สินรวมอยู่ 318.48 ล้านบาท (ณ วันที่ 31 ธันวาคม 2544) และ

370.76 ล้านบาท (ณ. วันที่ 31 ธันวาคม 2543) จะเห็นได้ว่าภาวะหนี้สินของบริษัทฯ
ได้ลดลงมาเรื่อยๆ ในช่วงระยะเวลา 5 ปีที่ผ่านมา
ซึ่งหากเปรียบเทียบหนี้สินกับสินทรัพย์ที่มีอยู่โดยสินทรัพย์รวมสุทธิ ณ วันที่ 31 ธันวาคม 2544 เท่ากับ
481.65 ล้านบาท จะเห็นได้ว่ายังอยู่ในสถานะที่มีความเสี่ยงค่อนข้างน้อย
และหนี้สินทั้งหมดยังอยู่ในสกุลเงินบาท(ไม่มีเงินกู้ยืมในรูปสกุลเงินตราต่างประเทศ)

มาตรการรองรับความเสี่ยง

ปัจจุบันทางบริษัทฯ ได้มีการจำหน่ายสินทรัพย์ที่ไม่ก่อให้เกิดรายได้ไปค่อนข้างมากแล้ว
เพื่อที่จะลดภาระหนี้สินที่ทางบริษัทฯ มีอยู่ ซึ่งหนี้สินทั้งหมดอยู่ในรูปสกุลเงินบาท
ก็จะไม่มีผลต่อการเปลี่ยนแปลงของอัตราแลกเปลี่ยน และทางบริษัทฯ
ก็ไม่มีนโยบายที่จะขยายการลงทุนที่มีนัยสำคัญ ซึ่งเป็นการเพิ่มภาระหนี้สินให้กับบริษัทฯ ในช่วง 2-3
ปีข้างหน้า

5.  อัตราดอกเบี้ย

สืบเนื่องจากภาระหนี้สินที่ลดลงของบริษัทฯ ทำให้บริษัทฯ มีภาระต้องจ่ายดอกเบี้ยในปี2544 ทั้งสิ้น 

23.78 ล้านบาท ถือว่าลดลงจากปี 2543 ซึ่งทางคณะกรรมการบริหาร คาดว่าในปี พ.ศ. 2545 ภาระดอกเบี้ยจ่ายของบริษัทฯ อาจจะลดลงอีก และมีความเห็นว่าทางบริษัทฯ มีอัตราเสี่ยงน้อยมาก ในเรื่องการชำระดอกเบี้ย

มาตรการรองรับความเสี่ยง

ทางบริษัทฯ มีนโยบายที่จะลดภาระหนี้สิน โดยการนำกำไรที่ได้มาไปชำระหนี้แก่ธนาคารก่อน
และในการขยายการลงทุนนั้นจะคำนึงถึงแหล่งเงินทุนที่ได้จากผลกำไร มากกว่าจะก่อหนี้เพิ่มแก่บริษัท

6.  แรงงาน

ปัจจุบันจะเห็นได้ว่า จำนวนคนงานของบริษัทฯ ได้ลดลงทุกปี ส่วนหนึ่งมาจากการทดแทนด้วยเครื่อง

จักร แต่ในช่วงที่บริษัทฯ มีการรับวัตถุดิบเข้ามาในปริมาณมาก ก็ยังต้องการแรงงานที่เพิ่มขึ้นด้วย ในการหา

แรงงานในช่วงนี้ ก็เป็นไปโดยมีข้อจำกัด เนื่องจากจังหวัดสงขลาและสุราษฎร์ธานี เป็นที่ตั้งของโรงงาน

อุตสาหกรรม หลายประเภท และมีจำนวนโรงงานมาก เพราะฉะนั้น ปัจจัยด้านแรงงาน ก็เป็นปัจจัยที่สำคัญ อีกอย่างหนึ่งในการดำเนินงาน 

มาตรการรองรับความเสี่ยง

ปัจจุบันทางบริษัทฯ ได้มีนโยบาย ที่จะจูงใจให้ คนงานที่อยู่ปัจจุบัน มีความตั้งใจที่จะทำงานที่บริษัทฯ
ในระยะยาว โดยการจัดสวัสดิการที่ดีขึ้น นอกจากนี้ทางบริษัทฯ ก็ได้มีการลงทุนในเครื่องจักรเพิ่มขึ้น

โดยเฉพาะในส่วนที่ สามารถที่จะทดแทนแรงงานคนได้ และได้นำคนงานในส่วนนั้น
ไปยังงานส่วนอื่นๆ ที่สำคัญต่อไป (ในปี 2544 ทางบริษัทฯ ได้มีการลงทุนในเครื่องจักร
และอุปกรณ์ทั้งสิ้นประมาณ 16.7 ล้านบาท)